CELEX: 32012R0920
Language: bg
Date: 2012-10-04 00:00:00
Title: Регламент за изпълнение (ЕС) № 920/2012 на Комисията от 4 октомври 2012 година за забрана на риболовни дейности от страна на кораби с парагади под знамето на или регистрирани в Кипър, извършващи риболов на червен тон в Атлантическия океан, на изток от 45° з.д. и в Средиземно море

9.10.2012   
            
            
               BG
            
            
               Официален вестник на Европейския съюз
            
            
               L 274/18
            
         РЕГЛАМЕНТ ЗА ИЗПЪЛНЕНИЕ (ЕС) № 920/2012 НА КОМИСИЯТА
   от 4 октомври 2012 година
   за забрана на риболовни дейности от страна на кораби с парагади под знамето на или регистрирани в Кипър, извършващи риболов на червен тон в Атлантическия океан, на изток от 45° з.д. и в Средиземно море
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството (1), и по-специално член 36, параграф 2 от него,
   като има предвид, че:
   
               (1)
            
            
               С Регламент (ЕС) № 44/2012 на Съвета от 17 януари 2012 г. за определяне за 2012 г. на наличните възможности за риболов на определени рибни запаси и групи от рибни запаси, които са предмет на международни преговори или споразумения, във водите на ЕС и за корабите на ЕС в определени води извън ЕС (2) се определя количеството червен тон, което може да бъде уловено от риболовни кораби на Европейския съюз през 2012 г. в Атлантическия океан, на изток от 45° западна дължина и в Средиземно море.
            
         
               (2)
            
            
               В Регламент (ЕО) № 302/2009 на Съвета от 6 април 2009 г. относно многогодишен план за възстановяване на червения тон в източната част на Атлантическия океан и в Средиземно море, за изменение на Регламент (ЕО) № 43/2009 и за отмяна на Регламент (ЕО) № 1559/2007 (3) от държавите членки се изисква да информират Комисията за индивидуалната квота, разпределена на техните кораби с дължина над 24 метра, а по отношение на корабите за улов с дължина под 24 метра — най-малко за квотата, разпределена на организации на производители или на групи кораби, извършващи риболов с подобно съоръжение.
            
         
               (3)
            
            
               Общата политика в областта на рибарството цели осигуряване на дългосрочната жизнеспособност на сектор „Рибарство“ чрез устойчива експлоатация на живите водни ресурси, основана на подхода на предпазливост.
            
         
               (4)
            
            
               В съответствие с член 36, параграф 2 от Регламент (ЕО) № 1224/2009 въз основа на информацията, предоставяна от държавите членки, или друга информация на разположение на Комисията, когато Комисията установи, че възможностите за риболов за Европейския съюз, държава членка или група от държави членки, се смятат за изчерпани за едно или повече съоръжения или риболовни флоти, тя информира съответните държави членки за това и забранява риболовните дейности в съответната зона, със съответното съоръжение, спрямо съответния запас, група от запаси или от страна на флота, участващ в тези специфични риболовни дейности.
            
         
               (5)
            
            
               Информацията, с която Комисията разполага, показва, че възможностите за риболов на червен тон в Атлантическия океан, на изток от 45° западна дължина, и в Средиземно море, отпуснати на кораби с парагади, плаващи под знамето на или регистрирани в Кипър, са изчерпани.
            
         
               (6)
            
            
               На 22 август 2012 г. Кипър уведоми Комисията за това, че е наредил спиране на риболовната дейност на своите кораби с парагади, извършващи риболов на червен тон през 2012 г. На 5 септември Кипър уведоми Комисията, че забраната е влязла в сила, считано от 09:39 часа на 22 август 2012 г.
            
         
               (7)
            
            
               Необходимо е, без да се засягат гореспоменатите дейности на Кипър, Комисията да потвърди забраната за риболов на червен тон в Атлантическия океан, на изток от 45° западна дължина, и в Средиземно море, извършван от кораби с парагади под знамето на или регистрирани в Кипър, считано от 09:39 часа на 22 август 2012 г.,
            
         ПРИЕ НАСТОЯЩИЯ РЕГЛАМЕНТ:
   Член 1
   От 09:39 часа на 22 август 2012 г. най-късно се забранява риболовът на червен тон в Атлантическия океан, на изток от 45° западна дължина, и в Средиземно море, извършван от кораби с парагади, плаващи под знамето на или регистрирани в Кипър.
   Забранява се и задържането на борда, поставянето в садки за угояване или отглеждане, трансбордирането, прехвърлянето или разтоварването на суша на този запас, уловен от посочените кораби, считано от посочената дата.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 октомври 2012 година.
      
         
            За Комисията, от името на председателя,
         Maria DAMANAKI
         
            Член на Комисията
         
      
   
   
      (1)  ОВ L 343, 22.12.2009 г., стр. 1.
   
      (2)  ОВ L 25, 27.1.2012 г., стр. 55.
   
      (3)  ОВ L 96, 15.4.2009 г., стр. 1.